ગુરુની જ્યારે કૃપા થાય છે ત્યારે અક્ષરોની ઉત્પતિનું જ્ઞાન શિષ્યને – સાધકને પહોંચે છે. પરાત્રીંસકામાં વર્ણવ્યા મુજબ અનુત્તરાશક્તિના સૌ પ્રથમ કંપ(સ્પંદ) ને કારણે પરમ અહંતા ‘અકુલ’ નું રૂપ ધારણ કરે છે. ‘અકુલ’ના બે અર્થ નીકળે છે. ૧. ‘કુલ’ અર્થાત એવી સ્થિતિ જ્યાં શિવ અને શક્તિ અભિન્ન રીતે જોડાએલી હોય અને ‘અકુલ’ અર્થાત એનાથી વિપરીત સ્થિતિ જ્યાં કેવળ શિવ જ છે. ૨. ‘કુલ’ નો બીજો અર્થ છે શરીર અને ‘અકુલ’ એટલે જેનું શરીર ‘અ’ છે- અને તે ચિત્ત- શક્તિને પણ દર્શાવે છે.